צב קוטר פלורידה

צב קוטר פלורידה (שם מדעי: Pseudemys nelsoni) הוא מין של צב מהמשפחה צבים ביצתיים החי באמריקה הצפונית. שמו המדעי ניתן ע"ש החוקר ג'ורג נלסון. הוא אנדמי לביצות של פלורידה ודרום ג'ורג'יה.

 מאפיינים 
צב זה הוא אחד מהגדולים שבבני משפחתו. אורך השריון מגיע ל-20–37 ס"מ. במין זה הנקבות שוקלות יותר מהזכרים ומשקלם 4 ק"ג בממוצע, לעומת הזכרים השוקלים רק 1.6 ק"ג בממוצע. הצבים בעלי שריון נמוך בצבע חום-אדמדם מסורטט בכמה פסים אדומים ולעיתים גדלות עליו אצות ירוקות. צדי השריון צהובים-כתומים והגוף עצמו אפור עם פסים צהובים לאורכו. ראש הצב קטן ובעל עיניים צהובות קטנות ומקור חזק בצורת שן. הצבים הצעירים ירוקים עם פסים כהים עליהם העוזרים להסוואתם.

הצב הוא שחיין מצוין המבלה זמן רב בשחייה ואחר כך משתזף בקבוצות על הקרקע או על גזעים, והוא יכול לשחות אף במים מליחים. הצב הוא צמחוני בעיקרו הניזון מצמחי מים, עשבים, פרחים ואצות, אך יאכל גם חרקי מים ונבלות של דגים.

צבים אלה ידועים בכך שהם לעיתים מטילים את ביציהם בקיניהם המוגנים של אליגטורים אמריקנים, אך עליהם להסתתר מהאם התוקפנית שיכולה לטרוף אותם בקלות. האוכלוסייה עלולה להצטמצם בטבע עקב הסחר בצב לחיית מחמד ברחבי העולם.

 גלריה 

קישורים חיצוניים

הערות שוליים

קטגוריה:צבים ביצתיים
קטגוריה:פלורידה: מינים אנדמיים
קטגוריה:ארצות הברית: זוחלים
קטגוריה:בעלי חיים שתוארו ב-1938